На 2 май „Такао“ взема на борда си 472 члена на екипажа на хидросамолетоносача „Мидзухо“, торпилиран от американската подводница „Драм“. Месец по-късно заедно с „Мая“ в състава на съединението на адмирал Какута той участва в удара по Дъч Харбър. На 5 юни със зенитен огън на „Такао“ е свален бомбардировач B-17E. „Чокай“ и „Атаго“ влизат в състава на силите, които трябва да подсигуряват десанта на Мидуей, и след отмяната на операция „MI“ се връщат в базите.